星期日最開心就係可以瞓晏D，然後食個brunch。今次揀咗呢間位於火炭嘅小cafe。位置唔算方便，但星期日休休閒閒咁行吓都唔錯。餐廳細細，但都佈置到有家嘅感覺All day breakfast 驚喜之處係有雞翼，同埋個牛角包好新鮮😊我地另外仲叫咗XO醬海鮮炒意粉，但因為太興奮嘅關係唔記得咗影相。😆值得一讚嘅係個XO醬，味道好之餘仲見到好多蝦米同瑤柱，可見佢地對食材有一定嘅要求。雖然食物份量唔算大，但都值得一試。